
TIEKĖJŲ KVALIFIKACIJOS REIKALAVIMAI IR REIKALAUJAMI APLINKOS APSAUGOS KRITERIJAI

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys iki atitinkamų veiklų vykdymo.
3. Tais atvejais, kai pirkimui, vadovaujantis norminiais teisės aktais gali atsirasti būtinybė tiekėjui ar tiekėjo specialistams turėti specifinę kvalifikaciją, tiekėjui išlieka pareiga tinkamam konkrečių darbų atlikimui pasitelkti papildomus tiekėjus, specialistus, turinčius atitinkamai veiklai reikalaujamą kvalifikaciją, kuri šios pirkimo metu nebuvo tikrinama. 
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
6. Kitos pastabos:
· jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· tiekėjas gali remtis ir (ar) pasitelkti kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
· Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu.
7. Perkančioji organizacija nereikalauja, kad tiekėjai laikytųsi energijos vartojimo efektyvumo ir socialinių kriterijų.
8. Šiame priede reikalaujama kvalifikacija ir reikalaujama atitiktis aplinkos apsaugos reikalavimams turi būti įgyta iki pirminių pasiūlymų pateikimo termino pabaigos.

Lentelė Nr. 1. Kvalifikacijos reikalavimai
	Eil.   Nr.
	Kvalifikacinis reikalavimas
	Atitikį pagrindžiantys dokumentai
	Subjektas, kuris turi atitikti reikalavimą

	Techninis ir profesinis pajėgumas

	Pagal Kvalifikacijos reikalavimų nustatymo metodikos 16.1 p.: Panašių darbų atlikimo patirtis 

	1.1.
	Tiekėjas per paskutinius 5 (penkerius) metus (jeigu tiekėjas vykdė veiklą mažiau nei 5 (penkerius) metus – per laikotarpį nuo tiekėjo įregistravimo dienos) iki pirminių pasiūlymo pateikimo termino pabaigos, pagal vieną ar daugiau sutarčių turi būti tinkamai atlikęs panašių darbų (panašiais darbais laikomi tvarkybos darbai, kurių apimtyje buvo stogo tvarkybos darbai (t. y. buvo keičiama ir (ar) remontuojama, ir (ar) restauruojama stogo konstrukcija ir (arba) danga)), kurių bendra vertė ne mažesnė kaip 840 000,00 Eur be PVM.

Galutinį rezultatą tiekėjas gali būti pasiekęs pagal vieną ar kelias įvykdytas / vykdomas sutartis*. Jeigu teikiama informacija apie vykdomos sutarties apimtyje vykdomus tvarkybos darbus, vertinama tik iki pirminių pasiūlymų pateikimo termino pabaigos tinkamai įvykdytų tvarkybos darbų dalis, kurių apimtyje buvo stogo tvarkybos darbai.

Jei tiekėjas teikia informaciją apie sutartį, pradėtą vykdyti anksčiau nei prieš 5 (penkerius) metus iki pirminių pasiūlymų pateikimo termino pabaigos, patirčiai patvirtinti nurodoma sutarties dalies, įvykdytos per pastaruosius 5 (penkerius) metus arba per laiką nuo tiekėjo įregistravimo dienos (jei tiekėjas vykdo veiklą mažiau nei 5 (penkerius) metus, vertė už tinkamai atliktus tvarkybos darbus, kurių apimtyje buvo stogo tvarkybos darbai.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti tvarkybos darbai, jų apimtis, vertė, o ne visas vykdytos sutarties objektas.

*Tiekėjas turi teisę remtis tik tokiomis sutartimis, kurių apimtyje stogo tvarkybos darbai yra pilnai užbaigti ir jų galutiniai rezultatai yra tinkami. 

	Galimas laimėtojas turės pateikti: 
1) Atliktų darbų sąrašas, parengtas pagal šio priedo 1 priedą „Tiekėjo įvykdytų darbų sąrašas“;

2) Užsakovo (-ų)* (tiek viešųjų, tiek privačiųjų) pažyma (-os), atsiliepimai ir (arba) Tvarkybos darbų pridavimo aktai ir (arba) kiti lygiaverčiai dokumentai patvirtinantys, kad tvarkybos darbų atlikimas ir galutiniai rezultatai buvo tinkami. Pateikiamuose dokumentuose turi būti nurodyta: 
- atliktų darbų vertė (EUR be PVM); 
- statybos darbų rūšis, aprašymas; 
- darbų vykdymo pradžios ir pabaigos datos; 
 - informacija apie tai, ar darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir yra tinkamai užbaigti.  

Tarpiniai darbų priėmimo – perdavimo aktai nėra tinkamas pagrindas patvirtinti atitiktį šiam kvalifikaciniam reikalavimui. 
* Užsakovu bus laikomas objekto, kuriame atlikti darbai, valdytojas;  jeigu tiekėjas darbus objekte atliko kaip subrangovas – užsakovu bus laikomas objekto, kuriame atlikti darbai, valdytojas ir (ar) generalinis rangovas. 

Perkančioji organizacija, siekdama patikslinti informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su tiekėjo nurodytu užsakovo atstovu.   

Pateikiamos skaitmeninės dokumentų kopijos.

	Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas pats vykdys tą pirkimo sutarties dalį, kuriai reikia jo turimų pajėgumų.

	Pagal Kvalifikacijos metodikos 21 p.: Paslaugų teikėjo ar rangovo, ar jų personalo, ar jų vadovaujančio personalo (toliau – personalas) išsilavinimas ir profesinė kvalifikacija.


	1.2.
	Tiekėjas turi pasiūlyti bent 1 (vieną) specialistą, turintį teisę vadovauti tvarkybos darbams, kuris laimėjimo atveju vykdys sutartį, atitinkantį visus šiuos reikalavimus:

(i) siūlomas specialistas turi teisę vadovauti tvarkybos darbams. Tvarkybos darbai: konservavimo, restauravimo, remonto ir avarijos grėsmės pašalinimo;

(ii) specialistas per pastaruosius 5 (penkerius) metus iki pirminių pasiūlymų pateikimo termino pabaigos įvykdė bent 1 (vieną) sutartį, kurios apimtyje vadovavo 1 (vieno) ar daugiau  kultūros paveldo objekto tvarkybos darbams, kurių apimtyje buvo atlikti stogo tvarkybos darbai, t. y. buvo keičiama ir (ar)  remontuojama, ir (ar) restauruojama stogo konstrukcija ir (arba) danga).

Kvalifikacijos reikalavimo atitikimui ir ekonominio naudingumo kriterijaus atitikimui turi būti siūlomas tas pats specialistas.
	Galimas laimėtojas turės pateikti: 
1) Siūlomų specialistų sąrašas, parengtas pagal šio priedo 2 priedą;

2) Siūlomam (-iems) specialistui (-ams) Lietuvos Respublikos kultūros ministro išduoto Nekilnojamojo kultūros paveldo specialisto atestato ar kitų lygiaverčių dokumentų, pagrindžiančių reikalaujamą kvalifikaciją kopijos*;

* Jeigu Tiekėjas pasitelks užsienio specialistą, bus laikoma, kad Tiekėjas kvalifikaciją įgijo laiku (iki pirminių pasiūlymų pateikimo dienos,  jeigu kartu su pasiūlymu arba Perkančiajai organizacijai paprašius Tiekėjas pateiks dokumentus, įrodančius, kad Tiekėjo pasitelktas užsienio specialistas iki pirminių pasiūlymų pateikimo termino pabaigos yra pateikęs prašymą kompetentingai institucijai dėl atestavimo bei teisės pripažinimui reikalingus dokumentus, ir iki Pirkimo sutarties sudarymo pateiks teisės pripažinimo dokumentą (-us) (toliau – TPD), suteikiantį teisę vykdyti atitinkamas veiklas Lietuvos Respublikoje;

3)  Siūlomo (-ų) specialisto (-ų) patirties aprašymas (-ai), parengtas (-i) pagal šio priedo   3 priedą;

4) Tvarkybos darbų pridavimo aktas, užsakovo* (-ų) atsiliepimas (-ai) ar kitas lygiavertis dokumentas, kuriame būtų nurodyta, kad specialistas (-ai) ėjo nurodytas pareigas pagal patirties aprašyme nurodytas sutartis ir tvarkybos darbai yra užbaigti.

* Užsakovu bus laikomas objekto, kuriame atlikti darbai, valdytojas arba kitas subjektas, užsakęs stogo tvarkybos darbus.  


Pateikiamos skaitmeninės dokumentų kopijos.
	Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas (jo darbuotojas) pats vykdys tą pirkimo sutarties dalį, kuriai reikia jo turimų pajėgumų.

Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.  

	1.3.
	Tiekėjas turi pasiūlyti bent 1 (vieną) Nekilnojamojo kultūros paveldo specialistą, turintį teisę vykdyti stogo dangų įrengimo darbus, kuris laimėjimo atveju vykdys sutartį, atitinkantį visus šiuos reikalavimus:

(i) siūlomas specialistas turi teisę atlikti stogo dangų įrengimo darbus;

(ii) specialistas per pastaruosius 5 (penkerius) metus iki pirminių pasiūlymų pateikimo termino pabaigos Nekilnojamojo kultūros paveldo objekte vykdė stogo dangų įrengimo darbus pagal bent 1 (vieną) sutartį, kurios apimtyje buvo atlikti stogo dangos įrengimo darbai (t. y. buvo keičiama ir (ar)  remontuojama, ir (ar) restauruojama  stogo danga ir (arba) konstrukcija).

Kvalifikacijos reikalavimo atitikimui ir ekonominio naudingumo kriterijaus atitikimui turi būti siūlomas tas pats specialistas.
	Galimas laimėtojas turės pateikti:
1) Siūlomų specialistų sąrašas, parengtas pagal šio priedo  2 priedą;

2) Siūlomam (-iems) specialistui (-ams) Lietuvos Respublikos kultūros ministro išduoto Nekilnojamojo kultūros paveldo specialisto atestato ar kitų lygiaverčių dokumentų, pagrindžiančių reikalaujamą kvalifikaciją kopijos*;

*Jeigu Tiekėjas pasitelks užsienio specialistą, bus laikoma, kad Tiekėjas kvalifikaciją įgijo laiku (iki pirminių pasiūlymų pateikimo dienos,  jeigu kartu su pasiūlymu arba Perkančiajai organizacijai paprašius Tiekėjas pateiks dokumentus, įrodančius, kad Tiekėjo pasitelktas užsienio specialistas iki pirminių pasiūlymų pateikimo termino pabaigos yra pateikęs prašymą kompetentingai institucijai dėl atestavimo bei teisės pripažinimui reikalingus dokumentus, ir iki Pirkimo sutarties sudarymo pateiks teisės pripažinimo dokumentą (-us) (toliau – TPD), suteikiantį teisę vykdyti atitinkamas veiklas Lietuvos Respublikoje;

3) Siūlomo (-ų) specialisto (-ų) patirties aprašymas (-ai), parengtas (-i) pagal šio priedo 3 priedą;

4) Įsakymas dėl siūlomo (-ų) specialisto (-ų) paskyrimo į patirties aprašyme nurodytų sutarčių stogų įrengimo specialisto pareigas ir (ar) kiti lygiaverčiai dokumentai, įrodantys, kad specialistas (-ai) ėjo nurodytas pareigas pagal patirties aprašyme nurodytas sutartis.

Pateikiamos skaitmeninės dokumentų kopijos.
	Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas (jo darbuotojas) pats vykdys tą pirkimo sutarties dalį, kuriai reikia jo turimų pajėgumų.

Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.  



Pirkimui nustatomi aplinkosauginiai kriterijai vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) II skyriaus 4.1 p. ir II priedo XII skyriaus „Pastatų projektavimo paslaugos ir statybos darbai“ 15.4 punktu.

2 lentelė.  Reikalavimai dėl aplinkos apsaugos vadybos sistemų standartų laikymosi 
	Eil. Nr.
	Reikalavimas dėl aplinkos apsaugos vadybos sistemos standartų laikymosi
	Atitikį pagrindžiantys dokumentai*
	Subjektas, kuris turi atitikti reikalavimą

	Reikalavimas dėl aplinkos apsaugos vadybos sistemos standartų laikymosi

	Aplinkos apsaugos kriterijų taikymo, vykdant žaliuosius pirkimus, Tvarkos aprašo 2 priedo 15.4. p. 

	2.1.
	Tiekėjas sutarties vykdymo laikotarpiu, darbų atlikimo metu, turės taikyti aplinkos apsaugos vadybos sistemos reikalavimus (aplinkos apsaugos vadybos priemonių taikymo sritis privalo apimti (i) tvarkybos darbus arba (ii) vadovavimą tvarkybos darbams) pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus).
	Galimas laimėtojas turės pateikti: 
LST EN ISO 14001 arba EMAS sertifikatas, arba kiti lygiaverčiai nepriklausomų įstaigų išduoti sertifikatai, pagrįsti atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) patvirtinantys, kad tiekėjas, sutarties vykdymo laikotarpiu, darbams atlikti taiko aplinkos apsaugos vadybos priemones. 
Jeigu tiekėjas, dėl nuo jo nepriklausančių objektyvių priežasčių, negali pateikti aukščiau nurodytų sertifikatų per pirkimo vykdytojo nustatytą terminą, jis turi teisę pateikti kitus pirkimo vykdytojui priimtinus dokumentus – lygiaverčius aplinkos apsaugos vadybos užtikrinimo priemonių įrodymus – žaliojo kriterijaus / reikalavimo aprašą, kuriame nurodomas tiekėjo, sutarties vykdymo laikotarpiu, darbams vykdyti taikomų aplinkos apsaugos vadybos priemonių aprašymas, tenkinantis visus šiuos reikalavimus: 
1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas atliekant darbus;  
2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  
3. nustatyti aplinkosauginiai tikslai ir uždaviniai bei priemonės šiems tikslams pasiekti;  
4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  
5. parengtas aplinkosauginių ir avarinių situacijų valdymo planas;  
6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei). 
	Atsižvelgiant į prisiimamus įsipareigojimus sutarčiai vykdyti: 
tiekėjas, bent vienas tiekėjų grupės narys ir (arba) ūkio subjektas, kurio pajėgumus tiekėjas pasitelkia. 

Tiekėjas gali pasitelkti kitų ūkio subjektų pajėgumus tik tuomet, kai tie subjektai, kurių pajėgumai buvo pasitelkti, patys tieks prekes, teiks paslaugas ar atliks darbus, kuriems reikia jų pajėgumų. 
Subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.




Pastabos:   
- Perkančioji organizacija nurodo reikalaujamas kompetencijas, o tiekėjas pateikia siūlomą reikalaujamas kompetencijas galinčių atitikti asmenų skaičių.  
- Tiekėjas gali siūlyti (aiškiai tai nurodydamas) tą patį specialistą į kelias pareigas su sąlyga, kad siūlomas specialistas atitiks visus kvalifikacinius reikalavimus, keliamus atitinkamoms pareigoms. 
- Tiekėjas negali remtis dviejų ar daugiau asmenų kvalifikacija siekiant atitikti atskiram specialistui keliamus kvalifikacinius reikalavimus. 


Priedai: 
1 priedas. Tiekėjo įvykdytų darbų sąrašas;
2 priedas. Specialisto patirties aprašymo forma;
3 priedas. Siūlomų specialistų sąrašo forma.
 


